***PASTELUL***

***Definiție :*** *Pastelul este o specie a genului liric, ce prezintă un tablou de natura, față de care autorul își exprimă gândurile, ideile și sentimentele, în mod direct, prin intermediul eului liric și al mijloacelor de expresivitate artistică.*

***Trăsături :***

* *este un text cu caracter descriptiv ( descrie un peisaj de natura )*
* *tabloul descris generează emoții, gânduri și sentimente*
* *eul liric apare în ipostaza contemplatorului*
* *la nivel morfologic, predomină grupul nominal ( substantiv + adjectiv ), iar verbele conferă dinamism cadrului prezentat*
* *expresivitatea textului este conferită de figurile de stil și de imagini artistice*
* *de obicei, tabloul este construit pe mai multe planuri, care alternează între ele ( cosmic, terestru, uman, acvatic etc. )*

***MODEL ARGUMENTARE – PASTEL***

*Pastelul este o specie a genului liric, ce prezintă un tablou de natura, față de care autorul își exprimă gândurile, ideile și sentimentele, în mod direct, prin intermediul eului liric și al mijloacelor de expresivitate artistică. Opera literară … ( numele operei ) de … ( numele autorului ) aparține acestei specii, întrucât prezintă toate particularitățile sale la nivel formal și de conținut.*

*În primul rând, tema poeziei este natura. Eul liric, aflat în ipostaza contemplatorului, își exteriorizează sentimentele de …. ( cel mai des sentimentele transmise sunt de admirție și încântare, dar pot fi și de spaimă etc. ) generate de tabloul înfățișat, trădându-se în text prin …. ( mărcile eului liric, prezente în textul respectiv ; de ex. : verbe și pronume la persoana I, interjecții etc. ) . Poezia este construită pe mai multe planuri, care alternează între ele : terestru ( exemple de elemente terestre din text ), cosmic ( exemple ) și uman ( exemple ) . Între acestea se stabilește o legătură specială, comuniunea om-natură fiind un motiv frecvent întânlit în lirica noastră. Traiectoria privirii eului poetic se deplasează dinspre o perspectivă panoramică ( exemplu ), spre cele mai fine detalii . În plus, modalitatea principală de expunere este descrierea, care se realizează cu ajutorul substantivelor și al adjectivelor, astfel remarcând prezența grupului nominal ( exemple ) . f În al doilea rând, limbajul se caracterizează prin expresivitate, dobândită prin utilizarea figurilor de stil. Dintre acestea se remarcă : epitetele ….( cel puțin 2 exemple din text ) , personificările … ( exemple ) etc. Ele compun sugestive imagini artistice vizuale ( exemple ), auditive ( exemple ), olfactive …. , care emoționează cititorul . Cromatica este dominată de culori …. .*

*În concluzie, ținând cont de cele menționate, putem afirma că opera literară … de … este un pastel.*

***Redactează o compunere, de 15-25 de rânduri în care să demonstrezi că opera literară ” Pădurea ” de Al.. Macedonski aparține speciei pastel .***

***REZOLVARE :***

*Pastelul este o specie a genului liric, ce prezintă un tablou de natura, față de care autorul își exprimă gândurile, ideile și sentimentele, în mod direct, prin intermediul eului liric și al mijloacelor de expresivitate artistică. Opera literară ” Pădurea ” de Al. Macedonski aparține acestei specii, întrucât prezintă toate particularitățile sale la nivel formal și de conținut.*

*În primul rând, tema poeziei este natura. Eul liric, aflat în ipostaza contemplatorului, își exteriorizează sentimentele de admirație și încântare generate de tabloul înfățișat, trădându-se în text prin formele verbale și pronominale de persoana I ( ” al meu ”, ” să simt ” ), substantivul în cazul vocativ ” pădure, … ” și interogația retorică ” Cine nu iubește suava ta melancolie ? ” . Poezia este construită pe mai multe planuri, care alternează între ele : terestru ( ” potece ”, ” câmpul ” ) , cosmic ( ” ceruri ” , ” soarele ” ), acvatic ( ” marea cu talazul ” ) și uman ( ” ciobanul dacă se zărește ” , ” poetul dacă se așează ” ) . Între acestea se stabilește o legătură specială, comuniunea om-natură fiind un motiv frecvent întânlit în lirica noastră. Traiectoria privirii eului liric contemplator se deplasează dinspre o perspectivă panoramică ( ” în lumea-ntreagă ” , ” muntele ” , ” câmpul ” , ” marea ” ), spre cele mai fine detalii, prezentând în final cele mai fine detalii. În plus, modalitatea principală de expunere este descrierea, care se realizează cu ajutorul substantivelor și al adjectivelor, astfel remarcând prezența grupului nominal ( ” visele frumoase ”, ” locul sălbatic ” ).*

*În al doilea rând, limbajul se caracterizează prin expresivitate, dobândită prin utilizarea figurilor de stil. Dintre acestea se remarcă : epitetele , care particularizează colțul de natură ( ” marea liniștită ” , ” talazul răzvrătit ” , ” suava melancolie ” ), personificările, care umanizează natura ( ” muntele... fruntea lui semeață ” , ” ridică vocea orice frunză” ) și comparația ” ca și o mare de verdeață”, care pune în evidență frumusețea câmpului înverzit. Acestea compun sugestive imagini artistice, predominante fiind cele vizuale , ca în orice text descriptiv ( ” frumos e muntele ” , ” frumos e câmpul” , ” frumoasă, mare linițtită ” etc. ), dar sunt prezente și câteva auditive ( ”Ridică vocea orice frunză ” , ” Vorbește cu izvoru-albastru ” ).*

*În concluzie, ținând cont de cele menționate, putem afirma că opera literară ” Pădurea ” de Al. Macedonski este un pastel.*